Sent mandag aften fik en lystsejler iværksat en stor eftersøgning, da en slæbebåd angiveligt skulle have problemer. Helikopter og redningsbåde fra både Hirtshals og Skagen blev sendt afsted. Aktionen blev afblæst efter nogle timers søgning uden resultat. Man antog det var falsk alarm. - Vi havde fået et opkald fra en sejler, som noget tidligere på dagen havde set en slæbebåd, som måske var i problemer. Men slæbebåden havde ikke kontaktet sejleren, fortæller  Christer Haven, presserådgiver forsvarskommandoen. Båden har drevet rundt hele natten Den selv samme slæbebåd er her til morgen dukket op. Den er i skrivende stund ved at blive trukket i land i Skagen, efter skibets fører har givet lyd fra sig her til morgen. Det er altså et godt stykke fra det område, forsvarskommandoen søgte i sent mandag aften. Slæbebåden er i løbet af natten drevet forbi andre både uden at kontakte dem eller sende lys op.

Referat:
En stor eftersøgning gik sent i aftes i gang nær Hirtshals. Både helikoptere og redningsbåde var en del af eftersøgningen, der efter nogle timer blev afblæst grundet falsk alarm. Båden er her til morgen dukket op.